Candi Kalasan

jmpl|300px

Candi Kalasan inggih punika silih tunggil candi macorak Buddha sané wénten ring Pulo Jawa. Candi puniki magenah ring Désa Kalibening, Tirtamani, Kabupatén Sléman, Daérah Istiméwa Yogyakarta, Indonésia. Ring Prasasti Kalasan, candi puniki taler kawastanin Candi Kalibening manut ring wastan désa genah candi punika. Manut ring Prasasti Kalasan, candi puniki kawangun kirang langkung warsa 778 M. Candi puniki sadurungnyané kaanggén genah mamuja Déwi Tara. Sadurungnyané wénten patung Déwi Tara ring tengah candi puniki, sakéwanten genahnyané sampun kaunggahang.

Wewidangan Candi 
Candi Kalasan madué 4 (patpat) kori sané magenah ring ka-4 sisi, sakéwanten kori ring pasisi kangin miwah kauh sané madué undagan (tangga) kaanggén ngranjing ka tengah candi. Kori utama candi puniki inggih punika kori ring pasisi kangin. Ring dinding candi wénten cekungan-cekungan sané madaging arca. Baduur kori miwah cekungan kahias antuk pahatan sané marupa Kala. Atap candi puniki mawentuk segi delapan sané matingkat kalih. Ring tingkat kapertama wénten arca Buddha Manusi Buddha. Ring tingkat kaping kalih wénten arca Dhayani Budha.

Galeri

Pustaka

Pranala jaba 

  Panduan pariwisata Yogyakarta dan sekitarnya 
  Candi Kalasan, wisata Jogja yang penuh kisah kedamaian

Kategori:Candi
Kalasan
Kalasan
Kategori:Genah wisata ring Yogyakarta